kardosdrur/scandi-wiki huggingface dataset:
Janni Serra

Janni-Luca Serra (født 13. marts 1998 i Springe) er en tysk fodboldspiller, der spiller for danske AGF. Han har tidligere spillet i Borussia Dortmund, VfL Bochum, Holstein Kiel og Arminia Bielefeld.

Klubkarriere

Ungdom og tidlige seniorkarriere 
Serra begyndte som forsvarsspiller i blandt andet Hannover 96, men kom som 16-årig til Borussia Dortmund. Her var han med til at vinde flere tyske ungdomsmesterskaber, og han fik debut på klubbens andethold i 2017. Det var, mens han spillede i Dortmund, han blev omskolet til angriber. 

I vinterpausen 2017-2018 blev han udlejet til VfL Bochum for resten af sæsonen, og han fik flere kampe for klubben, fortrinsvis som indskifter.

Holstein Kiel 
I sommeren 2018 skiftede Serra til den nyoprykkede 2. Bundesligaklub Holstein Kiel, hvor han fik en treårig kontrakt. Her blev han straks en fast bestanddel af startopstillingen og opnåede 30 kampe i sin første sæson, og han blev topscorer for klubben samme sæson med 11 mål. Successen fortsatte i den følgende sæson, hvor han scorede otte mål i 19 kampe, inden han var ude resten af sæsonen med en lårskade. I 2020-2021-sæsonen var han tilbage med 31 kampe og 13 mål, og han var dermed med til at sikre klubben en tredjeplads og deltagelse i playoff, som dog ikke førte til oprykning.

Arminia Bielefeld 
Efter udløbet af kontrakten med Kiel skiftede Serra til Bundesligaklubben Arminia Bielefeld på en fireårig kontrakt. Opholdet her blev dog ikke så positivt, idet klubben rykkede ud af Bundesligaen i 2022, og i 2023 blev det til endnu en nedrykning. Serra spillede 56 kampe i de to sæsoner og scorede ti mål.

AGF 
Efter nedrykningen med Bielefeld i sommeren 2023 havde Serra mulighed for at komme ud af sin kontrakt, og dette benyttede han til at skrive kontrakt med AGF i den danske superliga.

Landshold  
Serra spillede på flere af de tyske ungdomslandshold og opnåede i alt 31 kampe på disse hold, heraf 16 på .

Referencer

Eksterne henvisninger 

 

Fodboldspillere fra Tyskland
Fodboldspillere fra Borussia Dortmund
Fodboldspillere fra VfL Bochum
Fodboldspillere fra Holstein Kiel
Fodboldspillere fra Arminia Bielefeld
Fodboldspillere fra AGF
Frenštát pod Radhoštěm

Frenštát pod Radhoštěm (tjekkisk udtale: [ˈfrɛnʃtaːt ˈpod radɦoʃcɛm]; ) er en by i distriktet Nový Jičín i regionen Mähren-Schlesien i Tjekkiet med omkring 11.000 indbyggere. Den historiske bymidte er velbevaret og er beskyttet ved lov som et kulturmonument.

Geografi 
Frenštát pod Radhoštěm ligger omkring 15 km sydøst for Nový Jičín og 27 km syd for Ostrava. Den ligger hovedsageligt i højlandet Podbeskydská Pahorkatina. Den vestlige del af området strækker sig ind i de Mæhrisk-schlesiske Beskider og indeholder det højeste punkt i Frenštát pod Radhoštěm, bakken Vlčina ved 532 m over havets overflade. Bjerget Radhošť, som er indeholdt i byens navn, ligger syd for byen uden for kommunens område. Byen ligger ved sammenløbet af floderne Lomná og Lubina.

Historie 

Den første skriftlige omtale af Frenštát er fra 1382. Den blev sandsynligvis grundlagt under koloniseringen mellem 1293 og 1316. I 1473 blev den først omtalt som en købstad. I 1500-tallet blev det en velstående købstad med udviklet handel og kunsthåndværk.

Trediveårskrigen ramte byen alvorligt, da den blev brændt ned i 1626 og besat af svenskerne i 1646. Den sorte død ramte også Frenštát. I det 17. århundrede voksede økonomien, muligvis på grund af at blive koloniseret af valacherne. I 1781 blev Frenštát forfremmet til en by.

I anden halvdel af 1800-tallet indtraf industrialiseringen. Vævning skiftede til mekanisk fabriksproduktion, andre vigtige industrier var farvning, trikotage og produktion af træmøbler. Udviklingen blev understøttet af åbningen af jernbanen i 1888. I 1921 blev Frenštát omdøbt til Frenštát pod Radhoštěm. Udviklingen sluttede med 2. verdenskrig, da byen blev besat af aksen, men blev befriet den 6. maj 1945. Efter krigen var der et omfattende boligbyggeri.

Galleri

Referencer 

 
 Tourist Information Centre

Byer i Tjekkiet
Byer i Mæhren-Schlesien
Ollie Watkins

Oliver George Arthur Watkins (født 30. december 1995) er en engelsk professionel fodboldspiller, som spiller for Premier League-klubben Aston Villa og Englands landshold.

Klubkarriere

Exeter City 
Watkins begyndte sin karriere hos Exeter City, og skrev sin første professionelle kontrakt med klubben i april 2014. Han fik sin førsteholdsdebut i maj af samme år. Han blev i december 2014 udlejet til Weston-super-Mare, som på tidspunktet spillet i den sjettebedste række.

Watkins fik sit førsteholdsgennembrud hos Exeter i løbet af 2015-16 sæsonen. I 2016-17 sæsonen scorede han 14 mål og lavede 12 assists, som resulterede i, at han blev kåret som årets unge spiller i League Two.

Brentford 
Watkins skiftede i juli 2017 til Brentford. Han blev med det samme etableret som en fast mand på holdet, dog hans to første sæsoner var relativt anonyme. 

Hans store gennembrud kom i 2019-20 sæsonen, hvor han sammen med Saïd Benrahma og Bryan Mbeumo dannede ligaens farligste trio, med kælenavnet BMW. Han blev i sæsonen kåret som årets spiller i Championship, og sluttede sæsonen som klubbens topscorer med 25 mål, dog et enkelt bag ligatopscorer Aleksandar Mitrović.

Aston Villa 
Watkins skiftede i september 2020 til Aston Villa i en aftale, som gjorde ham til klubbens dyreste transfer på tidspunktet. Han scorede sit første Premier League mål, og sit første Premier League hattrick, den 4. oktober 2020, da Villa slog Liverpool 7-2.

Efter ankomsten af Unai Emery som Aston Villa træner i oktober 2022, vendte Watkins' sløve form sig, og han scorede ni mål i sine første 11 kampe under den nye træner.

Landsholdskarriere 
Watkins debuterede for det engelske landshold den 25. marts 2021.

Titler 
Individuelle

 EFL Championship Årets spiller: 1 (2019-20)
 PFA Championship Årets hold: 1 (2019-20)
 EFL League Two Årets unge spiller: 1 (2016-17)

Referencer

Eksterne henvisninger 

Fodboldspillere fra England
Fodboldlandsholdsspillere fra England
Fodboldspillere fra Exeter City F.C.
Fodboldspillere fra Brentford F.C.
Fodboldspillere fra Aston Villa F.C.
Frans Maassen

Franciscus Albertus Antonius Johannes (Frans) Maassen (født 27. januar 1965 i Haelen) er en forhenværende cykelrytter og nuværende sportsdirektør fra Holland.

Hele karrieren, 1987-1995, kørte han for , det nuværende . Fire år efter han stoppede som aktiv rytter blev han ansat som træner og sportsdirektør for samme hold.

Referencer

Eksterne henvisninger 

 

Mandlige cykelryttere fra Nederlandene
Sportsdirektører
Jack Bauer (cykelrytter)

Hans Jacob (Jack) Bauer (født 7. april 1985 i Tākaka) er en cykelrytter fra New Zealand, der kører for .

Referencer

Eksterne henvisninger 

 
 
 

Mandlige cykelryttere fra New Zealand
Felix Nmecha

Felix Kalu Nmecha (født 10. oktober 2000) er en tysk-engelsk professionel fodboldspiller, som spiller for Bundesliga-klubben Borussia Dortmund og Tysklands landshold.

Baggrund 
Nmecha er født i Hamborg til en tysk mor og en nigeriansk far. Han flyttede med sin familie til England som 7-årig. Hans storebror Lukas Nmecha er også fodboldspiller.

Klubkarriere

Manchester City 
Nmecha begyndte sin karriere hos Manchester City. Han fik sin førsteholdsdebut den 23. januar 2019 i en EFL Cup-kamp imod Burton Albion.

Wolfsburg 
Nmecha skiftede i juli 2021 til VfL Wolfsburg. Han blev her genforenet med sin storebror, som havde lavet det samme skifte fra Manchester City bare fem dage før.

Borussia Dortmund 
Nmecha skiftede i juli 2023 til Borussia Dortmund.

Landsholdskarriere

Ungdomslandshold 
Nmecha har repræsenteret både England og Tyskland på flere ungdomsniveauer.

Seniorlandshold 
Nmecha debuterede for Tysklands landshold den 28. marts 2023.

Referencer

Eksterne henvisninger 

Personer fra Hamborg
Fodboldspillere fra Tyskland
Fodboldlandsholdsspillere fra Tyskland
Fodboldspillere fra Manchester City F.C.
Fodboldspillere fra VfL Wolfsburg
Fodboldspillere fra Borussia Dortmund
Lukas Nmecha

Lukas Okechukwu Nmecha (født 14. december 1998) er en tysk-engelsk professionel fodboldspiller, som spiller for Bundesliga-klubben VfL Wolfsburg og Tysklands landshold.

Baggrund 
Nmecha er født i Hamborg til en tysk mor og en nigeriansk far. Han flyttede med sin familie til England som 9-årig. Hans lillebror Felix Nmecha er også fodboldspiller.

Klubkarriere

Manchester City 
Nmecha begyndte sin karriere hos Manchester City, og fik sin førsteholdsdebut den 19. december 2017 i en EFL Cup-kamp imod Leicester City.

Han havde i sin tid hos klubben en række lejeaftaler til Preston North End, Wolfsburg, Middlesbrough og sidst Anderlecht.

Wolfsburg 
Nmecha skiftede i juli 2021 til Wolfsburg, som han tidligere havde tilbragt en lejeaftale hos, på en permanent aftale.

Landsholdskarriere

Ungdomslandshold 
Nmecha har repræsenteret England på samtlige ungdomsniveauer, og var del af truppen som vandt U/19 EM i 2017.

Efter at have repræsenteret England på samtlige ungdomsniveauer, skiftede Nmecha i 2019 til at repræsentere Tyskland. Han var del af Tysklands U/21-hold, som vandt U/21 EM i 2021. Han scorede det vindene mål i finalen, og sluttede tuneringen som topscorer med fire mål.

Seniorlandshold 
Nmecha debuterede for Tysklands landshold den 11. november 2021.

Titler 
England U/19
 U/19 Europamesterskabet: 1 (2017)

Tyskland U/21

 U/21 Europamesterskabet: 1 (2021)

Individuelle

 U/21 Europamesterskabet Tuneringens hold: 1 (2021)

Referencer

Eksterne henvisninger 

Personer fra Hamborg
Fodboldspillere fra Tyskland
Fodboldspillere fra Manchester City F.C.
Fodboldspillere fra Preston North End F.C.
Fodboldspillere fra VfL Wolfsburg
Fodboldspillere fra Middlesbrough F.C.
Fodboldspillere fra RSC Anderlecht
Studénka

Studénka (tjekkisk udtale: [ˈstudɛːŋka]; ) er en by i distriktet Nový Jičín i regionen Mähren-Schlesien i Tjekkiet med omkring 9.300 indbyggere. Byen ligger på begge sider af den historiske grænse mellem Mähren og Tjekkiske Schlesien.

Bydelen Butovice og landsbyen Nová Horka er administrative dele af Studénka.

Geografi 
Studénka ligger omkring 13 km nordøst for Nový Jičín og 17 km sydvest for Ostrava. Den ligger på begge sider af den historiske grænse mellem Mähren og Tjekkisk Schlesien ; Butovice og Nová Horka ligger i Mähren og selve byen i det tjekkiske Schlesien.

Studénka ligger i et fladt landskab ved Den mähriske port. Den ligger på venstre bred af floden Oder. Der ligger to dambrug i kommunens område. Den sydøstlige del af territoriet, som er en stribe langs Oder, hører til det beskyttede landskabsområde Poodří.

Historie 
Den første skriftlige omtale af Studénka er fra 1436. Landsbyen Butovice blev første gang nævnt i 1324 og Nová Horka i 1374. I århundreder var Studénka en landbrugslandsby, og dens befolkning var tjekkisk; Butovice var fokuseret på kvægavl og dambrug og havde en overvejende tysk befolkning.

I 1467-1569 var Studénka ejet af herrerne i Fulštejn, derefter var det ejet af Pražma fra Bílkov-familien, som sluttede den til Bílovec-ejendommen. Efter det bøhmiske oprør blev familiens ejendomme konfiskeret, og i 1634 blev landsbyen erhvervet af Václav af Vrbno, som lagde den til Fulnek-godset. I 1700-tallet blev Studénka købt af Mönnich-familien, og i 1800-tallet gik den i arv til Wahlstatt-familien.

I 1881 og 1890 blev jernbanelinjerne Studénka-Štramberk og Studénka-Bílovec åbnet, og i 1900 blev der etableret en fabrik til produktion af jernbanevogne. Fabrikken blev den største arbejdsgiver i regionen og bidrog til landsbyens udvikling.

I 1959, blev den indtil da selvstændige kommune Butovice fusioneret med Studénka som så opnåede statut af en by.

Referencer 

 

Byer i Tjekkiet
Byer i Mæhren-Schlesien
Historia ecclesiastica gentis Anglorum

lang-la|Historia ecclesiastica gentis Anglorum eller Anglerfolkets kirkelige historie er en tekst skrevet af Beda omkring år 731, der beretter om de kristne kirkers historie i England og England generelt. Dets primære fokus er konflikten mellem præ-skismatiske romerske rite og keltisk kristendom. Den blev skrevet på latin, og menes at være blevet færdiggjort i 731, da Beda var omkring 59 år gammel. Den bliver betragtet som en af de vigtigste originale referencer til angelsaksernes historie, og den har spillet en vigtig rolle i udviklingen af en engelsk nationalidentitet.

Litteratur fra middelalderen
Symbolik

Symbolik er et begreb, der henviser til studiet af symboler og deres betydning. Det er en gren af semiotikken, der er interesseret i at undersøge, hvordan symboler bruges til at repræsentere og kommunikere ideer, tanker, følelser eller koncepter. Symboler er abstrakte repræsentationer af noget andet, og de kan være billeder, ord, lyde eller objekter, der har en konventionel eller kulturel betydning.

I symbolik handler det ikke kun om at identificere og forstå symboler, men også om at analysere deres dybere betydning og sammenhæng. Symboler kan have forskellige niveauer af betydning og kan være åbne for fortolkning. De bruges ofte i litteratur, kunst, religion, kultur og kommunikation for at formidle komplekse ideer eller skabe en følelsesmæssig resonans hos modtageren.

Et eksempel på symbolik er en rød rose, der ofte symboliserer kærlighed og lidenskab. Farven rød og selve blomsten er blevet konventionelt forbundet med disse følelser og kan bruges som et symbol i digte, malerier eller som en gave til en elsket. Symboler som dette kan være fælles på tværs af forskellige kulturer eller have en mere specifik betydning inden for en bestemt kontekst.

I nogle tilfælde kan symboler have universel betydning, som f.eks. solen, der ofte symboliserer liv, lys og varme på tværs af kulturer. I andre tilfælde kan symbolik være mere kulturelt betinget, hvor visse symboler har forskellige betydninger i forskellige samfund eller tidsperioder.

Symbolik spiller en vigtig rolle inden for forskellige fagområder som litteratur, kunst, religion, psykologi og antropologi. Det hjælper med at analysere og forstå komplekse tekster, værker og kulturelle udtryk samt undersøge, hvordan symboler påvirker vores opfattelse og fortolkning af verden omkring os.

Kommunikation
Semiotik
Tavrovo

Tavrovo er en landsby i Belgorod Kommunale Distrikt, Belgorod-regionen, Den Russiske Føderation. Den er det administrative centrum for Tavrovo Rural Settlement i Belgorod-distriktet. I 1990'erne skete der dramatiske ændringer i landsbyens liv: 5 nye kvarterer blev dannet og begyndte at blive bygget; antallet af indbyggere, hovedsageligt på grund af indvandrere fra de tidligere sovjetrepublikker, voksede også.  Den kommunale institution for almen uddannelse Tavrovo Secondary School i Belgorod District, Belgorod Region, er blevet opkaldt efter Sovjetunionens helt, Anatoly G. Achkasov. Nu er Tavrovo en stor landsby, der består af 10 kvarterer designet til individuel boligudvikling.

Landsbyen er ved at blive forbedret, og dens infrastruktur er ved at blive udviklet. Indbyggertallet er 13.000. Tavrovo betragtes som centrum for landbrug og arbejdskraft. Landbrug og kvægavl er udviklet her, hvilket er en indtægtskilde for mange lokale beboere. Derudover er der mange små virksomheder i landsbyen, som skaber jobs og bidrager til den økonomiske udvikling i regionen. På trods af sin lille størrelse tilbyder Tavrovo sine indbyggere og besøgende rigelige muligheder for rekreation og underholdning. De lokale attraktioner omfatter et museum, et lokalhistorisk center, parker og pladser samt mange arrangementer som festivaler, udstillinger og koncerter.

Galleri

Bemærke
Okres

Okres er et tjekkisk og slovakisk ord som betyder «distrikt». Det kommer fra det gammel-slaviske окрьсть – omkring. Okres er en betegnelse på administrative enheder i Tjekkiet og Slovakiet.

De første distrikter blev i begge lande oprettet efter en beslutning Habsburgmonarkiet tog i 1850. Fra 1860-erne var distrikterne også kendt som processus (slúžnovský okres) i Slovakia. I løbet af de næste tiår kom måden distrikterne var organiseret på og hvordan de fungerede til at ændre sig, så den ikke længere var ens for alle distrikterne. Først i 1918, da Tjekkoslovakiet blev til, blev der igen indført en standard for alle. Efter at Tsjekkoslovakiet blev opløst i 1993, fortsatte de to stater som da opstod med at  bruge distrikts-systemet.

Se også
Distrikter i Tjekkiet

Kilder og henvisninger
 Interaktivt kort over Okres i Tjekkiet czso.cz/lexikon via web.archive.org 13. marts 2008 hentet 5. juli 20223
Tjekkiets distrikter
Ostravice (flod)

Ostravice (, ) er en flod i regionen Mähren-Schlesien Tjekkiet. Den har sit udspring i de moravisk-schlesiske beskider og løber derefter gennem Ostravice, Frýdlant nad Ostravicí, Frýdek-Místek og Paskov til Ostrava, hvor den løber sammen med Oder som dens højre biflod.

Floden starter som Ostravice efter sammenløbet af Bílá Ostravice (dvs. Hvide Ostravice, som betragtes som dens hovedkilde) og Černá Ostravice (dvs. Sorte Ostravice). De er begge vandløb, der løber gennem dybt skovklædte dale, som er vigtige adgangsveje til feriestederne Bílá og Bílý Kříž. Ostravice skaber derefter et ferskvandsreservoir bag Šance-dæmningen, til industriregionen omkring Ostrava (færdigbygget i 1970). Reservoiret har et areal på 335 km2 og en 65 m høj og 342 m lang stenfyldningsdæmning.

Ostravice løber derefter gennem det bølgende bakkeområde mellem Ostravice og Frýdek-Místek og til sidst gennem lavlandet i det højindustrielle Ostrava-bassin.

Det danner til dels grænsen mellem de historiske regioner Mähren (venstre bred) og Schlesien (mere præcist Cieszyn Silesia) (højre bred). Det blev først aftalt som sådan i 1261 ved en særlig traktat mellem Władysław Opolski, hertug af Opole og Racibórz og Ottokar 2. af Bøhmen. Senere blev det bekræftet den 2. august 1297 mellem Mieszko 1. hertug af Cieszyn og Dětřich, biskop af Olomouc. Det mistede betydning som statsgrænse i 1327, da hertugdømmet Teschen blev et len af Kongeriget Bøhmen.

Referencer 

 
 
 

Floder i Tjekkiet
5. etape af Tour de France 2023

. etape af Tour de France 2023 var en  lang  med en samlet stigning på . Den blev kørt 5. juli 2023 med start i  og mål i .

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

05
Mæhrisk-schlesiske Beskider

De Märisk-schlesiske beskider (tjekkisk: Moravskoslezské Beskydy, ) er en bjergkæde i Tjekkiet med en lille del, der når ind i Slovakiet. Den ligger på den historiske delelinje mellem Mähren og Schlesien, deraf navnet. Den er en del af de vestlige beskider i de ydre vestlige Karpater.

Geografi 
Bjergene blev skabt under Alpine Orogeny i den geologiske æra Kænozoikum. Geologisk består de hovedsageligt af flyschaflejringer. I nord stiger de stejlt med næsten 1.000 over et ret fladt landskab; i syd smelter de langsomt sammen med Javorníky. I sydvest er de adskilt fra Vsetínské vrchy af Rožnovská Bečva-dalen; i nordøst adskiller Jablunkov-passet dem fra de schlesiske beskider.

Det højeste punkt er bjerget Lysá hora der er 1.323 moh. som er et af de mest regnfulde steder i Tjekkiet med omkring 1.500 mm nedbør om året. Mange legender er bundet til det 1.129 meter høje Radhošť-bjerget, som er et af de mest besøgte steder i bjergene sammen med det nærliggende Pustevny-resort.

Smrk, med en højde på 1.276 moh. er den næsthøjeste top i området. Dens nordlige skråning stiger stejlt fra det omkringliggende lavland og er adskilt fra resten af bjergene af de dybe floddale Ostravice (i øst) og Čeladenka (i vest); i syd smelter de sammen i område nedre Zadní hory (dvs Bagerste bjerge).

De moravisk-schlesiske beskider skaber den største del af Beskiderne beskyttet landskabsområde. Bjergene er 80% skovklædte, dog hovedsageligt af plantager af gran, som i nogle dele blev alvorligt beskadiget af emissioner fra Ostrava industriregion. Oprindeligt var bjergene dækket af blandet skov med dominerende bøg som er bevaret mange steder. For nylig er permanent forekomst af alle tre store centraleuropæiske kødædere – los, bjørn og ulv – blevet bekræftet i området.

Der er mange populære feriesteder til både vinter- og sommeraktiviteter, med centre i byerne under bjergene (Frýdlant nad Ostravicí, Frenštát pod Radhoštěm, Rožnov pod Radhoštěm) og også i mindre feriesteder, landsbyer og hytter i hele bjergområdet. Dele af to euroregioner, Beskydy/Beskidy og Těšínské Slezsko/Śląsk Cieszyński, når ind i de mährisk-schlesiske beskider.

Referencer 

 
 
 

Bjerge og bakker i Tjekkiet
Mæhren-Schlesien
Elementært

Elementært (original titel: Elemental) er en amerikansk computeranimeret spillefilm fra 2023, skabt af Pixar Animation Studios. Den er instrueret af Peter Sohn og med manuskript af Brenda Hsueh.

Filmen fik biografpremiere i Danmark d. 6. juli 2023, og er udgivet af Walt Disney Studios Motion Pictures. Den havde verdenspremiere på filmfestivalen i Cannes d. 27. maj samme år.

Handling 
Filmen udspiller sig i byen Element City, hvor alle elementer - ild, vand, jord og luft - lever sammen. Vi følger Ilena, en sej, kvik og ilter ung kvinde, hvis venskab med en sjov, sentimental, flydende-med-strømmen-fyr ved navn Evan udfordrer hendes opfattelse af den verden, de lever i.

Medvirkende 
Figurernes danske navne i parentes.

 M.fl.

Produktion 

Den 16. maj 2022 annoncerede Pixar en ny film med titlen Elemental, med Peter Sohn som instruktør og Denise Ream som producer. Sohn og Ream genforenedes efter tidligere at have arbejdet sammen på Den gode dinosaur (2015). Brenda Hsueh blev ansat til at skrive manuskriptet, da hun tidligere havde arbejdet som kreativ konsulent på filmen Rød (2022).

Den 9. september 2022, under D23 Expo, præsenterede Sohn, Ream og Pete Docter et første smukig på filmen. På Disney Fair blev det også afsløret, at Leah Lewis og Mamoudou Athie var blevet castet i hovedrollerne som henholdsvis Ilena og Evan.

Den 7. februar 2023 blev Thomas Newman bekræftet som komponist på Elementært. Filmen er hans fjerde samarbejde med studiet efter Find Nemo (2003), WALL-E (2008) og Find Dory (2016) og Newmans første Pixar-film, der ikke er instrueret af Andrew Stanton

Referencer

Eksterne henvisninger 
 

Familiefilm fra USA
Amerikanske film fra 2023
Animationsfilm fra USA
Computeranimationsfilm
Engelsksprogede film
6. etape af Tour de France 2023

. etape af Tour de France 2023 var en  lang  med en samlet stigning på . Den blev kørt 6. juli 2023 med start i  og mål i .

Resultater

Etaperesultat

Klassement efter etapen

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

06
Trinity Racing

Trinity Racing er et cykelhold fra England. Det blev etableret i sensommeren 2018 af rytteragenten Andrew McQuaid fra det London-baserede selskab Trinity Sports Management. Fra starten var det et cykelcrosshold bestående af Tom Pidcock. I 2020 kom landevejscykling med på programmet, og året efter kom mountainbike.

Holdet

2023 - landevej

Sejre

Referencer

Eksterne henvisninger 
 
 
 
 

Cykelhold fra Storbritannien
Etableret i 2018
Luke Lamperti

Luke Lamperti (født 31. december 2002 i Sebastopol) er en cykelrytter fra USA, der er på kontrakt hos .

Referencer

Eksterne henvisninger 
 
 
 
 

Mandlige cykelryttere fra USA